LT
L 222/202
Europos Sąjungos oficialusis leidinys
2023 9 8
iv) eksploatacinė masė esant įprastai naudingajai apkrovai; v) parengtų važiuoti riedmenų eksploatacinė masė.“; b) 2 papunktyje nuoroda „13 rodyklėje“ pakeičiama į „[6] rodyklėje“; 23)
4.2.3.1 punktas pakeičiamas taip: „4.2.3.1.
Gabaritai 1)
Šis punktas susijęs su skaičiavimu ir patikrinimu, kuriais remiantis pasirenkami tokio dydžio riedmenys, kurie galėtų važiuoti viena arba keliomis infrastruktūromis be kliūčių rizikos.
Riedmenų vienetai, suprojektuoti naudoti kitos nei 1 520 mm pločio vėžės sistemoje (-se):
2)
Pareiškėjas pasirenka numatytąjį etaloninį profilį, įskaitant apatinės riedmenų vieneto dalies etaloninį profilį.
Šis etaloninis profilis užregistruojamas 4.2.12 punkte nurodytuose techniniuose dokumentuose.
3)
Riedmenų vieneto atitiktis šiam numatytajam etaloniniam profiliui nustatoma vienu iš metodų, nurodytų J-1 priedėlio [7] rodyklėje nurodytoje specifikacijoje.
4)
Jeigu nurodoma, kad riedmenų vienetas atitinka vieną ar keletą iš etaloninių profilių G1, GA, GB, GC arba DE3, įskaitant apatinės riedmenų vieneto dalies etaloninius kontūrus GI1, GI2 arba GI3, nurodytus J-1 priedėlio [7] rodyklėje nurodytoje specifikacijoje, atitiktis nustatoma taikant kinematinį metodą, kaip nustatyta J-1 priedėlio [7] rodyklėje nurodytoje specifikacijoje.
Atitiktis šiam etaloniniam profiliui (-ams) užregistruojama 4.2.12 punkte nurodytuose techniniuose dokumentuose.
5)
Elektrinių riedmenų vienetų pantografo gabaritas patikrinamas atliekant skaičiavimus pagal J-1 priedėlio [7] rodyklėje nurodytą specifikaciją, taip siekiant įsitikinti, kad pantografo kontūras atitinka mechaninį kinematinį pantografo gabaritą, nustatytą pagal Komisijos reglamento (ES) Nr. 1301/2014 (*) (ENE TSS) D priedėlį, ir priklauso nuo pasirinktų pantografo vežimėlio geometrinių savybių – du leidžiami variantai nustatyti 4.2.8.2.9.2 punkte.
Siekiant užtikrinti tinkamus izoliacinius tarpus tarp pantografo ir stacionarių įrenginių, pasirenkama infrastruktūros gabaritą atitinkanti elektros energijos šaltinio įtampa.
6)
Pantografo svyravimas, nustatytas ENE TSS 4.2.10 punkte ir taikomas atliekant mechaninio kinematinio gabarito skaičiavimus, pagrindžiamas skaičiavimais arba matavimais, kaip nustatyta J-1 priedėlio [7] rodyklėje nurodytoje specifikacijoje.
Riedmenų vienetai, suprojektuoti naudoti 1 520 mm pločio vėžės sistemoje:
7)
Riedmenų statinis profilis atitinka nekintamą T riedmens gabaritą; infrastruktūros etaloninis profilis yra S gabaritas.
Šis profilis nustatytas B priedėlyje.
8)
Elektrinių riedmenų vienetų pantografo gabaritas patikrinamas atliekant skaičiavimus ir taip siekiant įsitikinti, kad pantografo kontūras atitinka mechaninį statinį pantografo gabaritą, nustatytą ENE TSS D priedėlyje; atsižvelgiama į pasirinktas pantografo vežimėlio geometrines savybes – leidžiami variantai nustatyti 4.2.8.2.9.2 punkte.
_____________ (*) 2014 m. lapkričio 18 d.
Komisijos reglamentas (ES) Nr. 1301/2014 dėl Sąjungos geležinkelių sistemos energijos posistemio techninės sąveikos specifikacijos (OL L 356, 2014 12 12, p. 179).“; 24)
4.2.3.2.1 punktas pakeičiamas taip: „4.2.3.2.1.
Ašies apkrovos parametras 1)
Ašies apkrova kartu su atstumu tarp ašių, traukinio ilgiu ir didžiausiu leidžiamu riedmenų vieneto greičiu atitinkamoje geležinkelio linijoje yra riedmenų vieneto ir infrastruktūros sąsajos parametras.